|  |
| --- |
|  |
|  |
| **REPUBLIKA HRVATSKA** |
| **ŠIBENSKO-KNINSKA ŽUPANIJA** |

 **GRAD SKRADIN**

**GRADSKO VIJEĆE**

KLASA: 024-03/25-02/1

URBROJ: 2182-03-01-25-2

Skradin, 16. rujna 2025.g.

Na temelju članaka 34. i 51. Statuta Grada Skradina („Službeni vjesnik Šibensko-kninske županije“, broj 3/21, 15/22, 29/23), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst, 123/17, 98/19 i 144/20), Gradsko vijeće Grada Skradina, na 3. sjednici, od 16. rujna 2025.g., donosi

**Z A K L J U Č A K**

**o prihvaćanju Izvješća o radu gradonačelnika**

**Grada Skradina za razdoblje 01.01. 2025.g.-30.06. 2025.g.**

1. Prihvaća se Izvješće o radu gradonačelnika Grada Skradina za razdoblje 01.01. 2025.g.-30.06.

2025.g. u tekstu kako se prilaže ovom Zaključku i čini njegov sastavni dio.

1. Ovaj Zaključak stupa na snagu danom donošenja, a objavit će se na Oglasnoj ploči Grada

Skradina i web stranici Grada.

 **PREDSJEDNICA**

 Matea Klarić, v.r.

|  |
| --- |
|  |
|  |
| **REPUBLIKA HRVATSKA** |
| **ŠIBENSKO-KNINSKA ŽUPANIJA** |

**GRAD SKRADIN**

**GRADONAČELNIK**

|  |
| --- |
| KLASA: 024-03/25-02/1URBROJ: 2182-03-01-25-1Skradin, 15. rujna 2025.g. |

  **GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

 **01.01. 2025.g.-30.06. 2025.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17, 98/19 i 144/20), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 51. Statuta Grada Skradina („Službeni vjesnik Šibensko-kninske županije“, broj 3/21, 15/22, 29/23) utvrđeno je kako Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 30. rujna za razdoblje siječanj-lipanj tekuće godine.

 Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

 Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama zakona i Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju siječanj-travanj 2025.g. održane su 2 (dvije) sjednice Gradskog vijeća Grada Skradina za mandatno razdoblje 2021.g.-2025.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata.

 18. svibnja 2025.g. provedeni su Lokalni izbori 2025.g., te su na temelju Konačnih rezultatata od 21. svibnja 2025.g., gradonačelnik Grada Skradina i zamjenik gradonačelnika Grada Skradina iz reda pripadnika srpske nacionalne manjine, dana 22. svibnja 2025.g. počeli obnašati svoje dužnosti, a dana 16. lipnja 2025.g. održana je 1. Konstituirajuća sjednica Gradskog vijeća Grada Skradina za mandatno razdoblje 2025.-2029.g.

-2-

**■ IZVOĐENJE GRAĐEVINSKIH RADOVA:**

 - završeno izvođenje radova na uređenju parkirališta u Skradinu, II faza

 - završeno izvođenje radova na uređenju parkirališta u Rokovači

 - završeno izvođenje radova na izgradnji grobnica u Skradinu

 - završeno izvođenje radova na uređenju javne površine na dijelu parkirališta (k.č. 148/16)

- završeni radovi na zaštiti komunalne lučice

- završeno izvođenje radova na tekućem i investicijskom održavanju plaža

 - završeno izvođenje radova na izgradnji igrališta u Dubravicama

 - završeni radovi na sanaciji igrališta u Rupama

 - završeni radovi na uređenju igrališta u Bratiškovcima

 - u tijeku izvođenje radova na sanaciji kolnika ŽC 6075

 - u tijeku izvođenje radova na izgradnji dječjeg igrališta u Laškovici

 - započeta adaptacija potkrovlja zgrade k.č. 559 k.o. Skradin

■ **PROJEKTNA I PLANSKA DOKUMENTACIJA**

* u tijeku ishodovanje građevinske dozvole uređenja tvrđave Turina
* u tijeku ishodovanje dozvola za projekt „rekonstrukcija ceste Skradin-Skorići“
* u tijeku ishodovanje dozvola za projekt ceste Laškovica-Ićevo (čeka se lokacijska dozvola)
* u tijeku izrada Izmjena i dopuna UPU-a Skradin i PPUG-a Skradin

**-** u tijeku jeishodovanje građevinske dozvole za izgradnju sportskog igrališta s pratećim

 objektom SRZ Dubravice

* u tijeku je ishodovanje građevinske dozvole za projekt nerazvrstane ceste Skradin – iza vrtala
* ishodovana je građevinska dozvola za projekt nadogradnje Dječjeg vrtića Skradin
* nakon provedenog postupka javne nabave potpisan je ugovor o izvođenju radova za izgradnju zgrade hitne pomoći.

**■ KULTURA**

* priprema Kulturnog ljeta Skradin 2025.g. koje organizira Turistička zajednica Grada Skradina
* donacije kulturnim udrugama

**■ SPORT I SPORTSKA DOGAĐANJA**

* priprema sportskih manifestacija koje će se održavati tijekom ljeta
* donacije športskim udrugama

-3-

**■ SOCIJALNI PROGRAM**

* provedba i realizacija Ugovora o dodjeli bespovratnih sredstava za projekte koji se financiraju iz Europskog socijalnog fonda, odnosno provedba i realizacija projekta S.F.3.4.11.01. otvoreni trajni poziv „Budimo im podrška IV”, sukladno potpisanom Ugovoru o dodjeli bespovratnih sredstava, Kodni broj: SF.3.4.11.01.0070.
* sukladno Odluci o socijalnoj skrbi („Službeni vjesnik Šibensko-kninske županije“, broj 15/23, 27/23) dodijeljene su:

■ jednokratne novčane pomoći za opremanje novorođenčadi (ukupno 13), i to:

• 8 za prvorođeno dijete

• 4 za drugo novorođeno dijete

• 1 za trećerođeno (i više) dijete

**■** jednokratne financijske pomoći na zahtjev udruga, te ostalih fizičkih i pravnih osoba

■ jednokratne financijske pomoći za izvanredne situacije i troškove života obiteljima lošijeg

 materijalnog stanja.

 - sufinanciranje 15% iznosa mjesečne autobusne karte za srednjoškolce

 - dodjela stipendija studentima (8 novougovorenih) – sveukupno 23 ugovorene stipendije

 - sufinanciranje boravka djece predškolske dobi s područja Grada Skradina koja koriste

 usluge Dječjih vrtića izvan područja Grada Skradina (pedagoška godina 2024.g./2025.g.)

 – 11 djece

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

 **GRADONAČELNIK**

 mr.sc. Antonijo Brajković, v.r.